Lugesin  uudistest, et tulemas on lisa KASIINODELE Tallinnas Mustamäe Linnaosas, ehk kohas kus alles paar kuud tagasi toimus kohutav tragöödia just selle sama kasiinonduse pärast.Pole vist inimest , kel sellest kuuldes süda krampi ei tõmbunud...  Aga ikka ja ikka kerkib neid juurde ja ei saagi aru, miks avalikkus ja juhtivad poliitikud sel teemal sõna pole võtnud, tundub nagu oleks see on ainult ajakirjanike isiklik mure.  Nojah, inimelu ei maksa siin riigis midagi , ütlevad paljud minu ja kindlasti ka teie  tuttavad.  Ainult RAHA loeb...    Lugesin ka netikommentaare, kus kirjutati sealhulgas    ...Olen rohkem kui 30 aastat Mustamäel elanud.Kultuuripelinna nime taotleva Tallinna vanimas korrusmajade linnajaos ei ole ühtegi kultuuriasutust(Kaja oma tegevusega on kehv pensionäride keskus), ühtegi korralikku restorani, ühtegi avalikku tualetti, ühtegi avalikku tervisekeskust, aga oma kodust võin 5 minutiga minna 6 erinevasse kasiinosse. Lagunevast Kännu Kukest, jubedast Szolnoki ümbrusest ei  maksa rääkidagi. Iga uus Mustamäe linnaosavanem teeb ürituse Männi pargis, aga tegelikku Mustamäe arengut ei plaani ega jälgi keegi.    Kes annab välja kasiinoavamise lubasid? Eks ikka linnaosa valitsus, kes muu. Ühtegi seadust, mis KAITSEKS inimesi selle hukutava kasiinohüdra eest pole valitus vastu võtnud. Vastupidi, neid on kerkinud kiiremini , kui lasteaedu , noorte vabaaja veetmise kohti või mida iganes tõesti rahvale kasulikku kohta viimase valitsuse ajal.    Eestis on kindlasti  mitu tuhat kasiinot, millest enamus asub Tallinnas ja umbes 25 000 kasiinosõltlast. Kindlasti on neid rohkem. 25000 mängusõltlast tähendab umbes 60-70 000 õnnetut perekonda, lähedast. See on umbes 2 Pärnu linna jagu rahvast. Meie väikese riigi kohta on see ebainimlikult suur arv.    Kui linnaosad nii kergekäeliselt annavad välja kasiinoavamise lubasid, siis küllap on seadused liiga leebed, mis seda lubavad ja siiani on oma rahva saatus valitsejad külmaks jätnud.  Kasiinod toovad ju raskelt raha  sisse! Aga kelle arvel ?? Oma enda rahva arvel, perede ja laste arvel.    Lihne on öelda, et ega sinna kedagi vägisi ei tirita. Aga kui ahvatlusi on iga nurga peal, siis  kindlasti satuvad sinna üha uued ja uued huvilised igal õhtul ja pooled neist libastuvad... ja ei saagi enam sellest karussellilt maha. Inimene on ju nõrk ja sõltuvusse langeda on kerge, kirg on kirg, olgu see suitsetamine, joomine, narkootikumid , mis iganes pahed.  Eriti kui veel minna ka õhtuti pole seal karpide  keskel magalarajoonides...    Kõige suurem shokk oli näha tuledesäras mängupõrgut Tallinna bussijaamaga samas hoones. Nüüd siis uued kasiinod Mustamäele koolimajade kõrvale?    Tundub nagu elaksime tsaari venemaal, kus rahvas ei otsusta midagi.    Ainult RAHA loeb...    Ja aasta ärimees oli ju Armin Karu! Milline on selle inimese mõttemaailm, kes hääletas meediaküsitluses tema poolt???    Ahjaa, tahtsin veel öelda, et ligi viie ja poole miljonilise Taani riigi  elanikkonna kohta on ainult 7 kasiinot!!!